b'\n_START_ARTICLE_\nAtskirasis karinis dalinys\n_START_PARAGRAPH_\nAtskirasis karinis dalinys (rus. \xd0\xbe\xd1\x82\xd0\xb4\xd0\xb5\xd0\xbb\xd1\x8c\xd0\xbd\xd0\xb0\xd1\x8f \xd0\xb2\xd0\xbe\xd0\xb8\xd0\xbd\xd1\x81\xd0\xba\xd0\xb0\xd1\x8f \xd1\x87\xd0\xb0\xd1\x81\xd1\x82\xd1\x8c)\xc2\xa0\xe2\x80\x93 karinis dalinys, ne\xc4\xafeinantis \xc4\xaf sekan\xc4\x8dio auk\xc5\xa1tesnio lygio dalinio ar junginio (brigados, divizijos, korpuso) sud\xc4\x97t\xc4\xaf ir tiesiogiai pavaldus auk\xc5\xa1tesnio lygio vadovybei._NEWLINE_Pvz., atskirasis batalionas ne\xc4\xafeina \xc4\xaf pulko ar brigados sud\xc4\x97t\xc4\xaf arba atskirasis pulkas ne\xc4\xafeina \xc4\xaf divizijos ar korpuso sud\xc4\x97t\xc4\xaf._NEWLINE_Atskirieji kariniai daliniai skirti specialiems u\xc5\xbedaviniams spr\xc4\x99sti ir paprastai turi pakeist\xc4\x85 sud\xc4\x97t\xc4\xaf. Toki\xc5\xb3 karini\xc5\xb3 dalini\xc5\xb3 vadai paprastai b\xc5\xabna vienu lygiu auk\xc5\xa1tesnio laipsnio. Pvz., atskirajai kuopai vadovauja ne kapitonas, o majoras, o atskirajam batalionui\xc2\xa0\xe2\x80\x93 ne majoras, o papulkininkis ar pulkininkas.'